কুষ্টিয়া পৌর ভবন

কুষ্টিয়া পৌর ভবন বা সূচনা কুষ্টিয়া শহরে অবস্থিত একটি প্রাসাদ সমতুল্য ভবন। পূর্বে এটি সতীশ সাহার জমিদার বাড়ি ছিল। ১৯৬৬ সাল থেকে ভবনটি কুষ্টিয়া পৌরসভার কার্যালয় হিসেবে ব্যবহৃত হচ্ছে। ইতিহাস পৌর ভবনটি ব্রিটিশ আমলে ইউরোপীয় স্থাপত্য রীতিতে নির্মিত। এর সঠিক নির্মাণ সাল অজানা। আনুমানিক ভাবে এর নির্মাণ সাল ১৯০২। এটি কুষ্টিয়ার জমিদার সতীশ সাহা-এর বাড়ি ছিল। ১৯৬৬ সাল থেকে কুষ্টিয়া পৌরসভার কার্যালয় হিসেবে ব্যবহৃত হয়ে আসছে। গঠনশৈলী ভবনটি ইউরোপীয় স্থাপত্য-নকশায় আয়তাকার ভূমি-পরিকল্পনায় নির্মিত সুউচ্চ তিনতলা বিশিষ্ট ভবন। ভবনটির উচ্চতা ৪২ ফুট এবং উত্তর-দক্ষিণে ৬২ ফুট লম্বা পূর্ব ও পশ্চিম দিক থেকে দেখলে মনে হবে ভবনটি দেখতে ইংরেজি ‘H’ অক্ষরের মতো। নির্মাণ উপকরণ হিসেবে পাকা ইট ও টালি, চুন-সুরকি, পলেস্তারা এবং কড়ি-বরগা ব্যবহার করা হয়েছে। প্রতিটি দরজা ও জানালার উপরে জ্যামিতিক মাপের চার স্তর বিশিষ্ট ভাঁজ সমৃদ্ধ অর্ধগোলায়িত খিলান রয়েছে। জানালা ও দরজায় কাঠের খড়খড়ি বিদ্যমান। ভবনের দেওয়ালের পুরুত্ব দুই ফুটের বেশি এবং কোনাগুলো নকশায়িত। ভবনটিতে মোট ১২টি কক্ষ রয়েছে। চিত্রশালা তথ্যসূত্র বহিঃসংযোগ উইকিমিডিয়া কমন্সে কুষ্টিয়া পৌর ভবন সম্পর্কিত মিডিয়া দেখুন। "কুষ্টিয়া পৌর ভবন"। বাংলাদেশ জাতীয় তথ্য বাতায়ন-কুষ্টিয়া জেলা। সংগ্রহের তারিখ ৩০ মে ২০২৪।